**Esther Zaied**, best kjent som **Esther Ofarim** (hebraisk: אסתר עופרים; født 13. juni 1941), er en israelsk sanger. Hun kom på andreplass i Eurovision Song Contest 1963 med sangen «T'en va pas» – for Sveits. I 1958 giftet hun seg med Abi Ofarim, og ekteparet fikk stor suksess som duoen **Esther & Abi Ofarim** utover i 1960-årene. Etter at de skilte seg, ble duoen oppløst, og hun innledet i stedet en suksessrik solokarriere.

Bakgrunn
--------

Esther Zaied er født i Safed av en syrisk-jødisk familie. Hun startet å opptre allerede som barn, da hun sang hebraiske og internasjonale folkesanger. I 1958 møtte hun gitaristen og danseren Abi Ofarim, og de giftet seg 11. desember 1958.. Esther fikk en mindre rolle i filmen *Exodus* (1960). Året etter vant hun en sangfestival i Tel Aviv med sangen «Saëni imchá bemachol» (*Ta meg med når du danser*) og «Naamah».

Eurovision Song Contest
-----------------------

I 1963 ble hun kjent for et europeisk publikum da hun representerte Sveits i Eurovision Song Contest 1963 i London. Det er ingen regler som sier at artisten må være fra landet hen representerer. Ofarim deltok med den fransk-språklige låten «T'en vas pas» (*Ikke dra*) og endte på andreplass, like bak Danmarks «Dansevise» med Grethe og Jørgen Ingmann.

Ofarim så imidlertid ut til å ha vunnet konkurransen da avstemningen var over, men det viste seg at den norske juryen hadde avlevert feil poeng. Da Norge leste opp sine korrekte stemmer, gikk Danmark forbi og vant konkurransen med to poeng foran Sveits.

Duoen med ektemannen
--------------------

Esther og Abi Ofarim (1968)
Etter Eurovision Song Contest skjøt sangduoen med ektemannen Abi Ofarim for alvor fart. I 1966 fikk de sin førte hit i Tyskland med «Noch einen Tanz» (*Én dans til*). Duen fikk en hit med den engelske versjonen, «One More Dance», i Storbritannia to år senere og nådde en 13. plass på den britiske singellisten. Duoens største suksess kom i Tyskland i 1967 med sangen «Morning of My Life», skrevet av Bee Gees. I 1968 gikk sangen «Cinderella Rockefella» til topps på en rekke singellisten, inkludert den britiske. På norske VG-lista nådde sangen en åttendeplass.

Gjennom karrieren holdt duoen også en rekke konserter i New York og London, og i 1969 dro de ut på verdensturné. Ekteparet skilte seg i Tyskland i 1970, og duoen ble samtidig oppløst.

Solokarriere
------------

Etter skilsmissen innledet Esther Ofarim en solokarriere med en rekke album og turneer. 25. februar 1970 fikk Ofarim sitt eget spesialprogram på BBC, *The Young Generation Meet Esther Ofarim*, som ble sendt på BBC1. I Berlin i 1984 spilte hun i Joshua Sobol-stykket *Ghetto*, regissert av Peter Zadek.

Se også
-------

* Israelsk kultur
* Liste over israelske musikkartister

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, Munzinger IBA 00000011201, besøkt 9. oktober 2017[Hentet fra Wikidata]
3. ↑   FemBio-Datenbank, oppført som Ester Zaied Ofarim, FemBio-ID 21069, besøkt 9. oktober 2017[Hentet fra Wikidata]
4. ↑   filmportal.de, Filmportal-ID f58cde9d8a114503845b4bf646730ec4, besøkt 9. oktober 2017[Hentet fra Wikidata]
5. ↑  Achterfeld, Wilfried (16. februar 1966). «Die Ofarims». *Stern magazine 16. februar 1966* **(tysk)**.
6. ↑  «One More Dance». *Officialcharts.com*. Besøkt 23. november 2018.
7. ↑  Roberts, David (2006). *British Hit Singles & Albums* (19th utg.). London: Guinness World Records Limited. s. 404. ISBN 1-904994-10-5.
8. ↑  ««Cinderella Rockefella» på den britiske singellisten» **(engelsk)**. Official Charts Company. Besøkt 23. november 2018.
9. ↑  Hung, Steffen. «"Cinderella Rockefella" på VG-lista». *norwegiancharts.com*. Besøkt 23. november 2018.
10. ↑  «BILD 9.5.1969 - Esther and Abi Ofarim split - Esther trennt sich von Abi:sie singt nur noch allein». *www.esther-ofarim.de*. Besøkt 10. september 2016.
11. ↑  «The Young Generation meet Esther Ofarim - BBC One London - 25. februar 1970 - BBC Genome». *genome.ch.bbc.co.uk*. Besøkt 10. september 2016.

Eksterne lenker
---------------

* Offisielt nettsted Rediger på Wikidata

* (en) Esther Ofarim – kategori av bilder, video eller lyd på Commons Rediger på Wikidata
* (en) Esther Ofarim på Internet Movie Database Rediger på Wikidata

* (fr) Esther Ofarim på Allociné Rediger på Wikidata

* (en) Esther Ofarim hos The Movie Database Rediger på Wikidata
* (en) Esther Ofarim på Discogs Rediger på Wikidata

* (en) Esther Ofarim på MusicBrainz Rediger på Wikidata

* (en) Esther Ofarim på Spotify Rediger på Wikidata

* (en) Esther Ofarim på Songkick Rediger på Wikidata

* (en) Esther Ofarim på AllMusic Rediger på Wikidata
* Esther's official website

| Utmerkelser og prestasjoner |
| --- |
|
| Forgjenger :**Jean Philippemed «Le retour»**

 | **Sveits i Eurovision Song Contest**1963 | Etterfølger :**Anita Traversimed «I miei pensieri»** |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** Munzinger (iba) **·** MusicBrainz **·** Discogs **·** AllMusic
 |